بیرلشمیش میللتلر تشکیلاتی، جمهورباشقانی رجب طیب اردوغان و بیرلشمیش میللتلر باش کاتیبی آنتونیو گوترشین "اوکرایناداکی ساواشدان تأثیرلنن بؤلگه‌لردن کۆره‌سل بازارا تاخیل صادر ائتمه‌یین یوللارینی" موذاکیره ائتدیکلرینی آچیقلادی.
بیرلشمیش میللتلر باش کاتیبی سؤزچوسو استفان دوجاریک، مطبوعات توپلانتیسیندا، بیر سواللا باغلی،
"بازار ائرته‌سی تورکیه جمهورباشقانی رجب طیب اردوغان و باش کاتیب آنتونیو گوترش آراسیندا تلفون دانیشیغی اولدو" دئدی.
دوجاریک،
"بو دانیشیق، تاخیل و ساواشدان تاثیرلنن بؤلگه‌لردن تاخیلین دۆنیا بازارینا نئجه چاتدیریلماسینا دایر ایدی. دانیشیقلار چوخ موذاکیره‌لر چوخ شدتلی بیر شکیلده داوام ائدیر آنجاق من بونون اوچون بیر زامان چرچیوه‌سی وئره‌بیله‌جک دورومدا دئییلم" دئدی.
باتی اؤلکه‌لری اوکرایناداکی ایشغالا سون قویمایان موسکوا حکومتینه قارشی جدی اقتصادی تحریم تطبیق ائتمک قرارینا گلمیشدی.
روسیانین اوکراینایا سالدیریسی ندنی ایله یوک گمیلری ۲۴ فوریه‌دن اعتباراً اوکراینا لیمانلارینی ترک ائده‌بیلمه‌دیگی اوچون دونیانین بیر چوخ اؤلکه‌سینده تاخیل بحرانی یاشانیر.
